ЧРЕЗ

 ПРЕДСЕДАТЕЛЯ НА

 НАРОДНОТО СЪБРАНИЕ

ДО

ВИЦЕПРЕМИЕРА И

МИНИСТЪР НА ВЪТРЕШНИТЕ РАБОТИ

Г-ЖА РУМЯНА БЪЧВАРОВА

**ВЪПРОС**

 Светослав Димитров Белемезов

 народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: Превенция и противодействие на автокражби в България

**УВАЖАЕМА ГОСПОЖО ВИЦЕПРЕМИЕР,**

 Бумът на автокражби в България започва в началото на 90 – те години на миналия век и през годините са регистрирани промени в общия брой откраднати автомобили (на годишна база), зависещи от различни обстоятелства – от намеса на организирани престъпни групировки (формирани в началото на 90-те години) започнали да осъществяват пряк контрол върху тази дейност, през намесата на застрахователните компании, до реализирането на мерки и политики от страна на държавата. Различни са обаче предпоставките, този тип престъпна дейност да има добра почва у нас – нивото на корупция, чрез която се осъществява транзита на крадени автомобили към дестинации като Турция, Сирия, Ливан, Русия и др. (посредством добре организирана мрежа за изготвяне на документи дубликати), пробиви в законодателството и недостатъчно ефективните мерки от страна на МВР в дългогодишната борба с автокрадци. Причините за „неправомерното отнемане” на един автомобил (както закона определя този акт) могат да бъдат от най-различно естество – събиране на откуп, изнасяне на автомобила в чужбина, разфасоването му с цел продажба на дребно в автоморги и и т.н. Най-добър пример в това отношение е столица София, в която оперират (по данни обявени в медии) над 10 групи и други, които са приходящи от провинцията – Перник, Монтана, Враца, Пловдив, Стара Загора и др. Но мерките за предотрватяването на този тип престъпна дейност трябва да бъдат въведени комплексни мерки, фокусирани към постигането на конкретни резултати.

 **Във връзка с гореизложеното, желая да Ви поставя следния въпрос:**

Какъв е конкретния анализ на МВР за нивото на организираност при този тип престъпна дейност и какви комплексни мерки се предприемат, на колко се оценяват щетите за бизнеса, гражданите и държавата, в какъв процент МВР успява да издири и върне автомобила на собственика му, а също така представлява ли България част от международни канали за транзит на крадени автомобили?

Моля за писмен отговор на поставения въпрос!

София, 02.09.2015г. Народен представител:

 Светослав Белемезов